1953 ல் கன்னடத்தில் ‘பேதரக் கண்ணப்பா’ படத்தில் கன்னட சூப்பர் ஸ்டாரான ராஜ்குமாருக்கு ஜெயராமன் பின்னணி பாட முதல் படமே அவார்டு வாங்கியிருக்கிறது. சில மாற்றங்களுக்குப் பிறகு சிதம்பரம் ஜெயராமன் கொஞ்சம் கொஞ்சமாக மறக்கடிக்கப் பட்டுவிட்டார். வெளிக்கச்சேரிகள் அதிகம் போக ஆரம்பித்திருக்கிறார். சிதம்பரம் கோவில் விழாவின் போது தொடர்ந்து பதினொன்றரை மணி நேம் பாடியிருக்கிறார். ராத்திரி கேட்க வருகிறவர்கள் விடியும்போது கேட்டுக் கொண்டே பல் துலக்கிக் கொண்டிருப்பார்களாம். அதன் பிறகு இவர் அதிகம் பாடியது நடிகர் தங்கவேலு வீட்டு நவராத்திரி கொலுவின் போது. பாடியது எட்டே முக்கால் மணி நேரம்.